als_Latn dik_Latn sag_Latn
Dy vëllezër kanë mbetur të plagosur rëndë, si pasojë e një aksidenti të ndodhur sot në lagjen “Çelepias” të Beratit.
Sipas informacioneve zyrtare, vëllezërit Shkëlqim dhe Fatos Bendo, përkatësisht 35 dhe 40 vjeç nga Kuçova, kanë qenë duke udhëtuar me motoçikletë, kur janë përplasur nga një kamion me targa BR 8224 A.
Dëshmitarë të ngjarjes kanë treguar se dy vëllezërit kanë marrë plagë të rënda dhe kanë humbur ndjenja si pasojë e goditjes së fortë dhe në atë gjendje kanë ndenjur për më shumë se 30 minuta, pasi ambulanca ka ardhur me vonesë.
Ata janë transportuar më pas në Spitalin Rajonal të Beratit, ku mjekët u kanë dhënë ndihmën mjekësore dhe pohojnë se gjendja e 40-vjeçarit Fatos Bendos, është e rëndë. Dyshohet se shkak për këtë aksident është bërë shpejtësia ndërsa policia ka ndaluar edhe drejtuesin e kamionit Vladimir Zogu.
als_Latn als_Latn als_Latn als_Latn